**Jan Mikołaj Smogulecki** (født 1610 i Kraków i Det polsk-litauiske samvelde, død 17. september 1656 i Zhaoqing i Guangdong i Kina), av Grzymała våpenskjold, var en polsk adelsmann, politiker, misjonær, vitenskapsmann og jesuitt som introduserte kunnskapen om logaritmer til Kina.

Liv og virke
------------

### Bakgrunn

Jan Mikołaj Smogulecki kom fra Kraków eller Smogulec (kildene spriker), og var sønn av *starosta*en av Bydgoszcz, Maciej Smogulecki, og hans hustru Zofia Zebrzydowska. Han begynte sin utdannelse ca 1621 på jesuittenes skole i Braniewo, og fortsatte den fra ca 1623 ved Lubrański-akademiet i Poznań. Senere forlot han Det polsk-litauiske samvelde for ytterligere utdannelse utenlands. I perioden 1626–29 studerte han matematikk og astronomi i Freiburg, filosofi i Roma, og rettsvitenskap i Padova (der han også offisiell representant for Det polsk-litauiske samvelde).

Han kom tilbake til Polen ca. 1630 eller 1631 (kildene nevner begge), ble tilknyttet det kongelige hoff og utnevnt til *starosta* av Nakło. Han ble valgt som deputert til konvokasjonssejmen i 1632; og igjen i 1635. I 1636 ble han valgt til Crown Tribunal.

### Jesuitt

I 1634 eller 1636 (kildene spriker) ble han medlem av jesuittordenen, erklært sitt ønske om å bli utsendt som misjonær i fjerne land, og begynte med teologiske studier i Kraków.

### Prest

I 1640 kom han til Roma; i 1641 ble han ordinert. I 1645 dro han ut fra Portugal (hvor han hadde takket nei til å slutte seg til det portugiske kongelige hoff til Java, India og Kina for å bli misjonær.

Under den lange reisen ble han syk, og døde nesten. Han kom i 1646 frem til Macao. Han studerte kinesisk språk og landets kultur i Jiangnan og Hangzhou. Så kom han til Nanjing og tok seg et kinesisk navn, Mu Ni-co (også skrevet Mu Ni-ko, Mu Nike, Mu Nigo; noen kilder tilføyer en tredje del, Rude, som i *Mu Nigo, Rude*). Han begynte sin misjonærgjerning i Nanjing, men i 1647 ble han av en borgerkrig nødt til å flytte til Jianyang i provinsen Fujian. Der var han misjonær årene 1648–51.

Han underviste også i astronomi og matematikk, og introduserte logaritmer til Kina, og ble meget respektert av kinesiske høylærde. Hans ry som lærd og lærer spredte seg, og i 1653 ble han invitert av Shunzhi-keiseren til hans hoff i Beijing.

Pater Smogulecki fikk tillatelse til å forlate hoffet for å fortsette sine reiser som misjonær. Hand var i Mandsjuria, og så i Yunnan, hvorfra en annen borgerkrig fikk han til å reise til Guangzhou. Han besøkte øya Hainan, og vendte så tilbake til fastlandet.

Den 17. september 1656 døde han i Zhaoqing i provinsen Guangdong. (De gamle kilder transkriberer byens navn som Tszan-King, Zhaojing, Zhaoging Fou). Nokså mange av de europeiske misjonærer slet med å tilpasse seg Kina helsemessig. Særlig på landet og i utkantstrøkene var de sanitære forhold dårlige; utilstrekkelige midler og dermed mangel på medisiner og feilernæring skapte problemer. Mange vestlige misjonærer ble syke; hele 51 døde før de var fylt femti år, som pater Smogulecki som bare ble 40 år.

Verker
------

Han skrev verker om solflekker og solformørkelser. Han underviste astronomen Xue Fengzuo, som ble den første kineser som i sine verker benyttet seg av logaritmer.

Se også
-------

* Liste over kinamisjonærer tilhørende jesuittordenen

Referanser
----------

1. 1 2   datos.bne.es, BNE-identifikator XX1753010, oppført som Jan Mikolaj Smogulecki[Hentet fra Wikidata]
2. 1 2   MAK, PLWABN-ID 9810537514805606[Hentet fra Wikidata]
3. ↑   Internetowy Polski Słownik Biograficzny, Internetowy Polski Słownik Biograficzny ID jan-mikolaj-smogulecki-h-grzymala, oppført som Jan Mikołaj Smogulecki h. Grzymała[Hentet fra Wikidata]
4. 1 2   NUKAT, oppført som Jan Mikołaj Smogulecki, NUKAT autoritetspost n2009118608[Hentet fra Wikidata]
5. ↑   CERL Thesaurus, oppført som Jan Mikołaj Smogulecki, CERL-ID cnp01428935, besøkt 9. oktober 2017[Hentet fra Wikidata]
6. 1 2 3 4 5   Pierwsze kontakty międzykulturowe za sprawą działalności jezuitów zakonu, Jan Mikołaj Smogulecki, China Radio International - Polska, 2005-03-29
7. 1 2 3 4 5 6 7 8 9 10 11  UCHWAŁA nr X/76/07 Rady Miasta i Gminy Gołańcz z dnia 26 czerwca 2007 roku w sprawie planu odnowy wsi Smogulec na lata 2007-2013[*død lenke*]
8. 1 2 3 4 5 6 7 8 9 10  Jacek Jędruch (1998). *Constitutions, elections, and legislatures of Poland, 1493–1977: a guide to their history*. EJJ Books. s. 148–149. ISBN 978-0-7818-0637-4. Besøkt 13. august 2011.
9. 1 2 3 4 5 6 7   Filip Klepacki, *Polscy misjonarze jezuiccy w Chinach*, Nowicjat Towarzystwa Jezusowego Prowincji Wielkopolsko-Mazowieckiej
10. ↑  Sylwia Witkowska (Institute of Oriental Studies, Adam Mickiewicz University, Poznań, Poland): "Jean-Nicolas Smogulecki, the Man Who Brought Logarithms to China".
11. ↑  Kaijan Tang (som viser til *Pfister: Notices biographiques*). Kaijan Tang: *Setting Off from Macau: Essays on Jesuit History during the Ming and Qing dynasties*, Jesuit Studies, Leiden, Boston: Brill (2016), s 5, ISBN 9789004305519

Litteratur
----------

* Leszek Gesiak (University School of Philosophy and Education "Ignatianum", Faculty of Philosophy, Institute of Culture Studies, Department of Ethnic Minorities, Kraków, Poland), "Jan Mikołaj Smogulecki (1610–1656): Pioneer of Intercultural Dialog".
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-Hai, 1932 (Nendeln: Kraus Reprint, 1971).

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC **·** BNE **·** CiNii
 |